Joriy yilning 13 avgust kuni Yunusobod tuman IIBda o‘tkazilayotgan “Tozalash-Antiterror” tadbiri davomida Yunusobod tuman IIB HPB profilaktika inspektorlari sohaviy xizmat xodimlari bilan hamkorlikda qidiruvda yurgan shaxsni qo‘lga olishdi. Bu haqda Kun.uz’ga IIV Huquqbuzarliklar profilaktikasi bosh boshqarmasi xabar berdi. Yunusobod tumanida joriy yilning 13 avgust kuni jinoyat ishlari bo‘yicha Yunusobod tuman sudi tomonidan O‘zbekiston Respublikasi JKning 168-moddasi 2-qismi bilan aybdor deb topilib, 2017 yil 1 avgust kunidan buyon qidiruvda bo‘lgan 1952 yilda tug‘ilgan M.T. Sergeli tumani Sputnik 3-dahasi hududida ushlandi.